**Finland** deltok i **Eurovision Song Contest 2017** med låten «Blackbird» med gruppa Norma John». Den finske kringkasteren Yleisradio arrangerte den nasjonale finalen *Uuden Musiikin Kilpailu 2017* for å velge den finske bidraget.

Bakgrunn
--------

Før 2017 hadde Finland deltatt i Eurovision Song Contest 50 ganger. Finland har vunnet konkurransen én gang, i 2006 med sangen «Hard Rock Hallelujah», framført av Lordi. I 2016 deltok Finland med sangen «Sing It Away», framført av Sandhja. Hun klarte ikke å kvalifisere seg til finalen, og dette var andre året på rad at Finland ikke gikk videre til finalen.

Før Eurovision
--------------

### *Uuden Musiikin Kilpailu 2017*

*Uuden Musiikin Kilpailu 2017* blir den sjette utgaven av Uuden Musiikin Kilpailu (UMK), musikkonkurransen som velger Finlands bidrag til Eurovision Song Contest.

#### Format

Finalen arrangeres 28. januar 2017 i Esbo. Vinneren blir valgt av en kombinasjon av tv-seerne og fagjuryer.

#### Deltakere og utvelgelse

Yle sin påmelding var åpen i perioden mellom 1. september 2016 og 5. september 2016, hvor det var mulig for alle å sende inn sine bidrag. Minst én av forfattere og vokalistene måtte ha finsk statsborgerskap, eller bo i Finland permanent for å få lov til å konkurrere. De innsendte låtene kunne ikke overstige tre minutter, men kan inneholde tekst på hvilket som helst språk. Et panel av eksperter, plukket ut av Yle, valgte sangene til konkurransen fra de innsendte bidragen. Yle lagde en musikkvideo for hvert av bidragene.

Yle annonserte artistene, låtskriverne og sangene 23. november 2016.

#### Deltakere

| **Finalen – 28. januar 2017** |
| --- |
| Artist | Låt | Låtskrivere |
| Alva | «Arrows» | Arto Ruotsala, Milos Rosas, Aatu Mällinen |
| Anni Saikku | «Reach Out for the Sun» | Mia Kemppainen, Perttu Kurttila |
| Club La Persé | «My Little World» | Luke Howard, Jaakko Salovaara |
| Emma | «Circle of Light» | Jonas Olsson, Heidi Maria Paalanen, Aku Rannila, Saara Törmä |
| Günther og D'Sanz | «Love Yourself» | Mats Söderlund, Amir Aly, Tomas Cederholm, Robin Abrahamsson, Niklas Nylund |
| Knucklebone Oscar og Shangri-La Rubiner | «Caveman» | Baldauf, Martimo, Salomaa, Kumpulainen, Vettenranta, Bachér, Schönberg |
| Lauri Yrjölä | «Helppo elämä» | Lauri Yrjölä |
| My First Band | «Paradise» | Antti Koivula, Heikki Puhakainen, Heikki Kytölä, Juho Vehmanen, Mikko Virta, Jurek Reunamäki |
| Norma John | «Blackbird» | Lasse Piirainen, Leena Tirronen |
| Zühlke | «Perfect Villain» | Nalle Ahlstedt, Christian Ingebrigtsen, Silje Nymoen |

Eurovision Song Contest
-----------------------

*Eurovision Song Contest 2017* fant sted på det Internasjonale utstillingssenteret i Kyiv i Ukraina. Konkurransen bestod av to semifinaler 9. og 11. mai, mens finalen ble avholdt 13. mai 2017. Alle landene – unntatt vertslandet og de fem store (Frankrike, Tyskland, Italia, Spania og Storbritannia) – måtte kvalifisere seg fra en av to semifinalene for å komme videre til finalen.

Referanser
----------

1. 1 2  «UMK17 – kohti uutta ja isompaa Uuden Musiikin Kilpailua» **(finsk)**. Besøkt 24. januar 2017.
2. ↑  Yle. «UMK – Rules». Yle. Besøkt 24. januar 2017.
3. ↑  «UMK17 | yle.fi». *yle.fi* **(finsk)**. Besøkt 24. januar 2017.
4. ↑  Paul Jordan (9. september 2016). «Kyiv to host Eurovision 2017!». eurovision.tv. Besøkt 24. januar 2017.

Eksterne lenker
---------------

* Yles offisielle Eurovision-side
* 'Uuden Musiikin Kilpailu 2017 – offisiell side